Vélmenni með flutningaskip í eftirdragi – Ný Pacific Rim stikla Vísindatryllirinn Pacific Rim , frá leikstjóranum Guillermo del Toro verður sýnd í sumar og má búast við hasar í sinni stærstu mynd . Á nýliðinni Wondercon hátíð fengu gestir að bera vélmenninn augum í sérstöku myndbroti sem var gerð fyrir hátíðina . Nú hefur það myndbrot verið sett á netið svo allir geti notið þess að sjá risavélmenni á stærð við skýjakljúf slást með flutningaskip að vopni . Í Pacific Rim er mannkynið í hættu eftir að risastórar verur birtast úr undirdjúpunum , eftir að hafa komið til jarðar í gegnum hlið inn í aðra vídd . Þessi skrímsli sitja um stórborgir jarðar og rústa byggingum og vilja gereyða mannkyninu . Nokkur ríki snúast til varnar og ákveða að byggja í sameiningu risastór vélmenni sem kölluð eru Jaegers , sem stjórnað er af fólki sem hefur tengt heila sinn við vélmennin . Pacific Rim er væntanleg í kvikmyndahús á Íslandi þann 17. júlí næstkomandi .